title: 2013 m. rugsėjo 23 d. Komisijos įgyvendinimo reglamentas (ES) Nr. 914/2013, kuriuo nustatomos 2013 m. viršutinės biudžeto ribos, taikomos tam tikroms tiesioginės paramos schemoms, numatytoms Tarybos reglamente (EB) Nr. 73/2009

text:
24.9.2013

               LT

               Europos Sąjungos oficialusis leidinys

               L 252/14

         KOMISIJOS ĮGYVENDINIMO REGLAMENTAS (ES) Nr. 914/2013
   2013 m. rugsėjo 23 d.
   kuriuo nustatomos 2013 m. viršutinės biudžeto ribos, taikomos tam tikroms tiesioginės paramos schemoms, numatytoms Tarybos reglamente (EB) Nr. 73/2009
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. sausio 19 d. Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003 (1), ypač į jo 51 straipsnio 2 dalies pirmą pastraipą, 69 straipsnio 3 dalies pirmą pastraipą, 123 straipsnio 1 dalį, 131 straipsnio 4 dalies pirmą pastraipą ir 142 straipsnio c punktą,
   kadangi:

               (1)

               valstybėms narėms, 2013 m. įgyvendinančioms Reglamento (EB) Nr. 73/2009 III antraštinėje dalyje numatytą bendrosios išmokos schemą, reikėtų numatyti 2013 metų viršutines biudžeto išmokų, nurodytų to reglamento 52, 53 ir 54 straipsniuose, ribas;

               (2)

               valstybėms narėms, 2013 m. besinaudojančioms Reglamento (EB) Nr. 73/2009 69 straipsnio 1 dalyje ar 131 straipsnio 1 dalyje numatytomis galimybėmis, reikėtų numatyti Reglamento (EB) Nr. 73/2009 III antraštinės dalies 5 skyriuje nurodytos specialiosios paramos 2013 metų viršutines biudžeto ribas;

               (3)

               Reglamento (EB) Nr. 73/2009 69 straipsnio 4 dalyje nustatyta, kad susietoji su gamyba pagalba, numatyta 68 straipsnio 1 dalies a punkto i, ii, iii ir iv papunkčiuose ir 68 straipsnio 1 dalies b ir e punktuose, neturi viršyti 3,5 % to reglamento 40 straipsnyje nurodytų nacionalinių viršutinių ribų. Siekiant aiškumo Komisija turėtų paskelbti valstybių narių praneštų sumų, susijusių su atitinkamomis priemonėmis, viršutines ribas;

               (4)

               remiantis Reglamento (EB) Nr. 73/2009 69 straipsnio 6 dalies a punktu, pagal to reglamento 69 straipsnio 7 dalį apskaičiuotos sumos buvo pateiktos 2009 m. spalio 29 d. Komisijos reglamento (EB) Nr. 1120/2009, kuriuo nustatomos išsamios Tarybos reglamento (EB) Nr. 73/2009 III antraštinėje dalyje numatytos bendrosios išmokos schemos taikymo taisyklės (2), III priede. Siekiant aiškumo Komisija turėtų paskelbti valstybių narių praneštas sumas, kurias jos planuoja naudoti pagal Reglamento (EB) Nr. 73/2009 69 straipsnio 6 dalies a punktą;

               (5)

               siekiant aiškumo reikėtų paskelbti 2013 m. bendrosios išmokos schemos viršutines biudžeto ribas, nustatytas iš Reglamento (EB) Nr. 73/2009 VIII priede pateiktų viršutinių ribų atėmus to reglamento 52, 53, 54 ir 68 straipsniuose nurodytų išmokų viršutines ribas. Suma, kurią reikia atimti iš minėto VIII priedo, kad būtų galima finansuoti specialiąją paramą, numatytą Reglamento (EB) Nr. 73/2009 68 straipsnyje, atitinka specialiajai paramai skirtos bendros sumos, apie kurią valstybės narės pranešė, ir specialiajai paramai finansuoti skirtų sumų pagal to reglamento 69 straipsnio 6 dalies a punktą skirtumą. Kai valstybė narė, įgyvendinanti bendrosios išmokos schemą, nusprendžia skirti paramą, nurodytą 68 straipsnio 1 dalies c punkte, Komisijai pranešama suma turi būti įtraukta į bendrosios išmokos schemos viršutinę ribą, nes tokia parama padidina vieneto vertę ir (arba) ūkininko teisių į išmokas skaičių;

               (6)

               valstybėms narėms, kurios 2013 m. įgyvendina Reglamento (EB) Nr. 73/2009 V antraštinės dalies 2 skyriuje numatytą vienkartinės išmokos už plotus schemą, metiniai finansiniai paketai turėtų būti nustatyti pagal minėto reglamento 123 straipsnio 1 dalį;

               (7)

               siekiant aiškumo reikėtų paskelbti didžiausias sumas, skirtas vienkartinės išmokos už plotus schemą įgyvendinančioms valstybėms narėms, kad 2013 m. jos galėtų išmokėti remiantis jų pranešimais nustatytas atskiras išmokas už cukrų pagal Reglamento (EB) Nr. 73/2009 126 straipsnį;

               (8)

               siekiant aiškumo reikėtų paskelbti didžiausias sumas, skirtas vienkartinės išmokos už plotus schemą įgyvendinančioms valstybėms narėms, kad 2013 m. jos galėtų išmokėti remiantis jų pranešimais nustatytas atskiras išmokas už vaisius ir daržoves pagal Reglamento (EB) Nr. 73/2009 127 straipsnį;

               (9)

               siekiant aiškumo reikėtų paskelbti didžiausias sumas, skirtas vienkartinės išmokos už plotus schemą įgyvendinančioms valstybėms narėms, kad 2013 m. jos galėtų išmokėti remiantis jų pranešimais nustatytas atskiras išmokas už minkštuosius vaisius pagal Reglamento (EB) Nr. 73/2009 129 straipsnį;

               (10)

               šiame reglamente numatytos priemonės atitinka Tiesioginių išmokų vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   Reglamento (EB) Nr. 73/2009 51 straipsnio 2 dalyje nurodytos 2013 m. viršutinės biudžeto ribos yra nustatytos šio reglamento I priede.
   2.   Reglamento (EB) Nr. 73/2009 69 straipsnio 3 dalyje ir 131 straipsnio 4 dalyje nurodytos 2013 m. viršutinės biudžeto ribos yra nustatytos šio reglamento II priede.
   3.   Reglamento (EB) Nr. 73/2009 68 straipsnio 1 dalies a punkto i, ii, iii ir iv papunkčiuose ir 68 straipsnio 1 dalies b ir e punktuose nurodytos 2013 m. viršutinės biudžeto ribos yra nustatytos šio reglamento III priede.
   4.   Lėšos, kurias valstybės narės gali naudoti remdamosi Reglamento (EB) Nr. 73/2009 69 straipsnio 6 dalies a punktu to reglamento 68 straipsnio 1 dalyje nurodytai specialiajai paramai teikti, yra nurodytos šio reglamento IV priede.
   5.   Viršutinės 2013 m. bendrosios išmokos schemos, numatytos Reglamento (EB) Nr. 73/2009 III antraštinėje dalyje, biudžeto ribos yra nustatytos šio reglamento V priede.
   6.   Reglamento (EB) Nr. 73/2009 123 straipsnio 1 dalyje nurodyti 2013 metų metiniai finansiniai paketai yra nustatyti šio reglamento VI priede.
   7.   Didžiausios lėšų, skirtų Čekijai, Latvijai, Lenkijai, Lietuvai, Rumunijai, Slovakijai ir Vengrijai Reglamento (EB) Nr. 73/2009 126 straipsnyje nurodytoms atskiroms išmokoms už cukrų 2013 m. išmokėti, sumos yra nustatytos šio reglamento VII priede.
   8.   Didžiausios lėšų, skirtų Čekijai, Lenkijai, Slovakijai ir Vengrijai Reglamento (EB) Nr. 73/2009 127 straipsnyje nurodytoms atskiroms išmokoms už vaisius ir daržoves 2013 m. išmokėti, sumos yra nustatytos šio reglamento VIII priede.
   9.   Didžiausios lėšų, skirtų Bulgarijai, Lenkijai ir Vengrijai Reglamento (EB) Nr. 73/2009 129 straipsnyje nurodytoms atskiroms išmokoms už minkštuosius vaisius 2013 m. išmokėti, sumos yra nustatytos šio reglamento IX priede.
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugsėjo 23 d.

            Komisijos vardu

            Pirmininkas

         José Manuel BARROSO

      (1)  OL L 30, 2009 1 31, p. 16.

      (2)  OL L 316, 2009 12 2, p. 1.

      I PRIEDAS

         Tiesioginių išmokų, mokėtinų pagal Reglamento (EB) Nr. 73/2009 52, 53 ir 54 straipsnius, viršutinės biudžeto ribos

         2013 kalendoriniai metai

                  (tūkst. EUR)

                  BE

                  ES

                  FR

                  AT

                  PT

                  FI

                  Priemoka už avis ir ožkas

                  21 892

                  600

                  Papildoma priemoka už avis ir ožkas

                  7 184

                  200

                  Priemoka už karves žindenes

                  77 565

                  261 153

                  525 622

                  70 578

                  78 695

                  Papildoma priemoka už karves žindenes

                  19 389

                  26 000

                  99

                  9 462

      II PRIEDAS

         Reglamento (EB) Nr. 73/2009 68 straipsnio 1 dalyje nurodytos specialiosios paramos viršutinės biudžeto ribos

         2013 kalendoriniai metai

                  Valstybė narė

                  (tūkst. EUR)

                  Belgija

                  8 600

                  Bulgarija

                  28 500

                  Čekija

                  31 826

                  Danija

                  40 975

                  Estija

                  1 253

                  Airija

                  25 000

                  Ispanija

                  248 054

                  Prancūzija

                  478 600

                  Italija

                  321 950

                  Latvija

                  5 130

                  Lietuva

                  13 304

                  Vengrija

                  131 898

                  Nyderlandai

                  38 900

                  Austrija

                  13 900

                  Lenkija

                  106 558

                  Portugalija

                  34 111

                  Rumunija

                  44 257

                  Slovėnija

                  14 424

                  Slovakija

                  13 500

                  Suomija

                  57 055

                  Švedija

                  3 469

                  Jungtinė Karalystė

                  29 800

                  Valstybių narių praneštos 68 straipsnio 1 dalies c punkte nurodytai paramai teikti skirtos sumos įtrauktos į bendrosios išmokos schemos viršutinę ribą.
                  Slovėnija – 5 800 000 EUR

      III PRIEDAS

         Reglamento (EB) Nr. 73/2009 68 straipsnio 1 dalies a punkto i, ii, iii ir iv papunkčiuose ir 68 straipsnio 1 dalies b ir e punktuose nurodytos paramos viršutinės biudžeto ribos

         2013 kalendoriniai metai

                  Valstybė narė

                  (tūkst. EUR)

                  Belgija

                  4 461

                  Bulgarija

                  28 500

                  Čekija

                  31 826

                  Danija

                  17 075

                  Estija

                  1 253

                  Airija

                  25 000

                  Ispanija

                  179 954

                  Prancūzija

                  297 600

                  Italija

                  152 950

                  Latvija

                  5 130

                  Lietuva

                  13 304

                  Vengrija

                  46 164

                  Nyderlandai

                  31 420

                  Austrija

                  13 900

                  Lenkija

                  106 558

                  Portugalija

                  21 210

                  Rumunija

                  44 257

                  Slovėnija

                  8 624

                  Slovakija

                  13 500

                  Suomija

                  57 055

                  Švedija

                  3 469

                  Jungtinė Karalystė

                  29 800

      IV PRIEDAS

         Valstybių narių pagal Reglamento (EB) Nr. 73/2009 69 straipsnio 6 dalies a punktą naudotinos sumos specialiajai paramai, numatytai to reglamento 68 straipsnio 1 dalyje, teikti

         2013 kalendoriniai metai

                  Valstybė narė

                  (tūkst. EUR)

                  Belgija

                  8 600

                  Danija

                  23 250

                  Airija

                  23 900

                  Ispanija

                  144 390

                  Prancūzija

                  84 000

                  Italija

                  144 900

                  Nyderlandai

                  31 700

                  Austrija

                  11 900

                  Portugalija

                  21 700

                  Slovėnija

                  5 800

                  Suomija

                  6 190

      V PRIEDAS

         Bendrosios išmokos schemos viršutinės biudžeto ribos

         2013 kalendoriniai metai

                  Valstybė narė

                  (tūkst. EUR)

                  Belgija

                  517 901

                  Danija

                  1 031 277

                  Vokietija

                  5 852 938

                  Airija

                  1 339 769

                  Graikija

                  2 233 227

                  Ispanija

                  4 913 824

                  Prancūzija

                  7 607 272

                  Italija

                  4 202 935

                  Liuksemburgas

                  37 671

                  Мalta

                  5 503

                  Nyderlandai

                  890 551

                  Austrija

                  679 111

                  Portugalija

                  476 907

                  Slovėnija

                  141 450

                  Suomija

                  518 883

                  Švedija

                  767 437

                  Jungtinė Karalystė

                  3 958 242

      VI PRIEDAS

         Metiniai finansiniai vienkartinės išmokos už plotus schemos paketai

         2013 kalendoriniai metai

                  Valstybė narė

                  (tūkst. EUR)

                  Bulgarija

                  553 245

                  Čekija

                  832 828

                  Estija

                  99 912

                  Kipras

                  53 499

                  Latvija

                  138 041

                  Lietuva

                  356 545

                  Vengrija

                  1 140 921

                  Lenkija

                  2 760 813

                  Rumunija

                  1 213 143

                  Slovakija

                  354 697

      VII PRIEDAS

         Didžiausios lėšų, skirtų valstybėms narėms Reglamento (EB) Nr. 73/2009 126 straipsnyje nurodytoms atskiroms išmokoms už cukrų išmokėti, sumos

         2013 kalendoriniai metai

                  Valstybė narė

                  (tūkst. EUR)

                  Čekija

                  44 245

                  Latvija

                  3 308

                  Lietuva

                  10 260

                  Vengrija

                  41 010

                  Lenkija

                  159 392

                  Rumunija

                  7 072

                  Slovakija

                  19 289

      VIII PRIEDAS

         Didžiausios lėšų, skirtų valstybėms narėms Reglamento (EB) Nr. 73/2009 127 straipsnyje nurodytoms atskiroms išmokoms už vaisius ir daržoves išmokėti, sumos

         2013 kalendoriniai metai

                  Valstybė narė

                  (tūkst. EUR)

                  Čekija

                  414

                  Vengrija

                  4 756

                  Lenkija

                  6 715

                  Slovakija

                  690

      IX PRIEDAS

         Didžiausios lėšų, skirtų valstybėms narėms Reglamento (EB) Nr. 73/2009 129 straipsnyje nurodytoms atskiroms išmokoms už minkštuosius vaisius išmokėti, sumos

         2013 kalendoriniai metai

                  Valstybė narė

                  (tūkst. EUR)

                  Bulgarija

                  226

                  Vengrija

                  391

                  Lenkija

                  11 040


title: 2014 m. rugsėjo 5 d. Komisijos įgyvendinimo reglamentas (ES) Nr. 953/2014, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
6.9.2014

               LT

               Europos Sąjungos oficialusis leidinys

               L 267/2

         KOMISIJOS ĮGYVENDINIMO REGLAMENTAS (ES) Nr. 953/2014
   2014 m. rugsėjo 5 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugsėjo 5 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MK

                  59,1

                  ZZ

                  59,1

                  0707 00 05

                  TR

                  124,2

                  ZZ

                  124,2

                  0709 93 10

                  TR

                  123,8

                  ZZ

                  123,8

                  0805 50 10

                  AR

                  173,1

                  BR

                  100,4

                  CL

                  209,3

                  IL

                  182,0

                  TR

                  227,6

                  UY

                  152,4

                  ZA

                  161,3

                  ZZ

                  172,3

                  0806 10 10

                  BR

                  163,5

                  TR

                  120,4

                  ZZ

                  142,0

                  0808 10 80

                  BR

                  63,0

                  CL

                  100,4

                  CN

                  120,7

                  NZ

                  122,1

                  US

                  129,1

                  ZA

                  130,0

                  ZZ

                  110,9

                  0808 30 90

                  CN

                  92,5

                  TR

                  123,8

                  XS

                  48,0

                  ZA

                  100,9

                  ZZ

                  91,3

                  0809 30

                  TR

                  135,5

                  ZZ

                  135,5

                  0809 40 05

                  BA

                  34,7

                  MK

                  41,9

                  ZZ

                  38,3

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2016 m. sausio 6 d. Komisijos įgyvendinimo reglamentas (ES) 2016/12, kuriuo nutraukiama antidempingo ir kompensacinių priemonių, taikomų importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), dalinė tarpinė peržiūra

text:
7.1.2016

               LT

               Europos Sąjungos oficialusis leidinys

               L 4/1

         KOMISIJOS ĮGYVENDINIMO REGLAMENTAS (ES) 2016/12
   2016 m. sausio 6 d.
   kuriuo nutraukiama antidempingo ir kompensacinių priemonių, taikomų importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), dalinė tarpinė peržiūra
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis antidempingo reglamentas), ypač į jo 11 straipsnio 3 dalį,
   atsižvelgdama į 2009 m. birželio 11 d. Tarybos reglamentą (EB) Nr. 597/2009 dėl apsaugos nuo subsidijuoto importo iš Europos bendrijos narėmis nesančių valstybių (2) (toliau – pagrindinis antisubsidijų reglamentas), ypač į jo 19 straipsnio 3 dalį,
   kadangi:
   1.   Galiojančios priemonės

               (1)

               Reglamentu (ES) Nr. 513/2013 (3) Europos Komisija (toliau – Komisija) nustatė laikinąjį antidempingo muitą į Europos Sąjungą (toliau – Sąjunga) importuojamiems Kinijos Liaudies Respublikos kilmės arba iš Kinijos Liaudies Respublikos (toliau – Kinija) siunčiamiems fotovoltiniams moduliams iš kristalinio silicio (toliau – moduliai) ir jų pagrindinėms sudėtinėms dalims (t. y. elementams ir plokštelėms);

               (2)

               Eksportuojančių gamintojų grupė įgaliojo Kinijos įrenginių ir elektronikos gaminių importo ir eksporto prekybos rūmus (toliau – CCCME) Komisijai jų vardu pateikti įsipareigojimą dėl kainos, ir jie tai padarė. Iš šio įsipareigojimo dėl kainos sąlygų akivaizdu, kad jį sudaro visų eksportuojančių gamintojų individualių įsipareigojimų dėl kainos rinkinys, kurį koordinuoja CCCME, nes administravimo požiūriu tai yra paprasčiau.

               (3)

               Komisija šį įsipareigojimą dėl kainos, susijusį su laikinuoju antidempingo muitu, priėmė Sprendimu 2013/423/ES (4). Reglamentu (ES) Nr. 748/2013 (5) Komisija iš dalies pakeitė Reglamentą (ES) Nr. 513/2013 ir nustatė šiam įsipareigojimui, susijusiam su laikinuoju antidempingo muitu, priimti būtinus techninius pakeitimus.

               (4)

               Įgyvendinimo reglamentu (ES) Nr. 1238/2013 (6) Taryba į Sąjungą importuojamiems Kinijos kilmės arba iš Kinijos siunčiamiems moduliams ir elementams (toliau – nagrinėjamasis produktas) nustatė galutinį antidempingo muitą. Įgyvendinimo reglamentu (ES) Nr. 1239/2013 (7) Taryba taip pat nustatė galutinį kompensacinį muitą į Sąjungą importuojamam nagrinėjamajam produktui.

               (5)

               Gavusi pranešimą apie iš dalies pakeistą eksportuojančių gamintojų grupės (toliau – eksportuojantys gamintojai) kartu su CCCME pasiūlytą įsipareigojimą dėl kainos, Įgyvendinimo sprendimu 2013/707/ES (8) Komisija patvirtino iš dalies pakeisto įsipareigojimo dėl kainos (toliau – įsipareigojimas) priėmimą galutinių priemonių taikymo laikotarpiui.

               (6)

               Įgyvendinimo sprendimu 2014/657/ES (9) Komisija priėmė eksportuojančių gamintojų grupės ir CCCME pasiūlymą dėl paaiškinimų, susijusių su įsipareigojimo vykdymu nagrinėjamųjų į įsipareigojimą įtrauktų produktų atžvilgiu, t. y. Kinijos kilmės arba iš jos siunčiamų modulių ir elementų, kurių KN kodai šiuo metu yra ex 8541 40 90 (TARIC kodai 8541409021, 8541409029, 8541409031 ir 8541409039), gaminamų eksportuojančių gamintojų (toliau – produktas, dėl kurio prisiimtas galiojantis įsipareigojimas).

               (7)

               Įgyvendinimo reglamentu (ES) 2015/866 (10) Komisija atšaukė trijų eksportuojančių gamintojų įsipareigojimo priėmimą. Įgyvendinimo reglamentu (ES) 2015/1403 (11) Komisija atšaukė dar vieno eksportuojančio gamintojo įsipareigojimo priėmimą.

               (8)

               4 konstatuojamojoje dalyje nurodytos antidempingo ir kompensacinės priemonės kartu su įsipareigojimu ir 3, 5 bei 6 konstatuojamosiose dalyse nurodytais atitinkamais sprendimais bendrai toliau vadinami „galiojančiomis priemonėmis“.

         2.   Susijusios įsipareigojimo nuostatos

               (9)

               Pagal Komisijos priimtą įsipareigojimą dėl kainos, produkto, dėl kurio prisiimtas galiojantis įsipareigojimas, minimali importo kaina (toliau – MIK) koreguojama kas ketvirtį, atsižvelgiant į modulių tarptautines momentines kainas, įskaitant agentūros „Bloomberg“ duomenų bazėje nurodytas Kinijos kainas (toliau – galiojantis lyginamasis standartas).

               (10)

               Be to, įsipareigojime nurodyta, kad kaip „lyginamąjį standartą galima naudoti momentines kainas be Kinijos kainų, jeigu jos nurodytos agentūros „Bloomberg“ duomenų bazėje“.

         3.   Prašymas atlikti dalinę tarpinę peržiūrą

               (11)

               2015 m. sausio 29 d. Komisija gavo „ES ProSun“ (toliau – pareiškėjas) – Sąjungos modulių ir elementų gamintojų asociacijos prašymą atlikti dalinę tarpinę peržiūrą. Prašymas yra susijęs tik su lyginamuoju standartu, kuriuo remtasi nustatant MIK koregavimo mechanizmą, numatytą pagal įsipareigojimą.

               (12)

               Prašymas grindžiamas tuo, kad galiojantis lyginamasis standartas nebeatspindi modulių kainų raidos. Pareiškėjas pateikė toliau nurodytų pakankamų įrodymų, kad pasikeitė aplinkybės, kurių pagrindu buvo priimtas galiojantis lyginamasis standartas, ir kad šie pokyčiai yra ilgalaikiai.

                           a)

                           Nuo to laiko, kai buvo priimtas įsipareigojimas, ypač nuo 2014 m. pradžios, gerokai padaugėjo Kinijos respondentų, teikiančių kainų duomenis, įtraukiamus į galiojantį lyginamąjį standartą.

                           b)

                           Todėl Kinijos respondentų reikšmė galiojančiam lyginamajam standartui padidėjo, o tai padarė didelį poveikį šio lyginamojo standarto raidai.

                           c)

                           Be to, Kinijos respondentų nurodytos kainos visada buvo mažesnės nei kitų respondentų nurodytos kainos.

               (13)

               Kaip teigia pareiškėjas, šis įrodymas be abejonės rodo, kad galiojantis lyginamasis standartas nebeatspindi modulių kainų raidos. Todėl pareiškėjas paprašė galiojantį MIK koregavimo mechanizmo lyginamąjį standartą pakeisti agentūros „Bloomberg“ paskelbtu kainų pogrupiu „Tarptautinis vidurkis“ (angl. International average), į kurį neįtrauktos Kinijos respondentų nurodytos kainos.

         4.   Dalinės tarpinės peržiūros inicijavimas

               (14)

               Informavusi valstybes nares, Komisija nustatė, kad yra pakankamai įrodymų, pagrindžiančių dalinės tarpinės peržiūros, per kurią būtų nagrinėjami tik su MIK koregavimo mechanizmui nustatyti naudotu lyginamuoju standartu susiję aspektai, inicijavimą.

               (15)

               Šios peržiūros tikslas – išnagrinėti, ar galiojantis lyginamasis standartas tebeatspindi modulių kainų raidą, t. y. ar jis tebeatitinka galiojančiose priemonėse nustatytą tikslą.

               (16)

               Vadovaujantis pagrindiniu antisubsidijų reglamentu, Kinijos Vyriausybė pakviesta dalyvauti konsultacijose prieš inicijuojant tyrimą; konsultacijos įvyko.

               (17)

               2015 m. gegužės 5 d. Komisija, remdamasi pagrindinio antidempingo reglamento 11 straipsnio 3 dalimi ir pagrindinio antisubsidijų reglamento 19 straipsnio 2 dalimi, inicijavo šią galiojančių priemonių dalinę tarpinę peržiūrą. Komisija Europos Sąjungos oficialiajame leidinyje paskelbė pranešimą apie inicijavimą (12).

         5.   Su tyrimu susijusios šalys

               (18)

               Kad gautų informaciją, kurią mano esant reikalingą tyrimui, Komisija nusiuntė klausimyną agentūrai „Bloomberg New Energy Finance“ (toliau – „Bloomberg“).

               (19)

               Komisija taip pat paragino visus respondentus, kurie agentūrai „Bloomberg“ nurodė modulių kainas, pranešti apie save, pateikti Komisijai savo duomenis, kuriuos jie pateikė agentūrai „Bloomberg“, ir pareikšti savo nuomonę dėl peržiūros.

               (20)

               Suinteresuotosios šalys turėjo galimybę pateikti pastabų dėl tyrimo inicijavimo ir paprašyti, kad Komisija ir (arba) prekybos bylas nagrinėjantis pareigūnas jas išklausytų.

         6.   Klausimyno atsakymai ir tikrinamieji vizitai

               (21)

               Komisija gavo agentūros „Bloomberg“ klausimyno atsakymus. Komisija gavo informacijos ir iš kitų respondentų, kurie agentūrai „Bloomberg“ nurodė modulių kainas, be to, įvairūs Sąjungoje ir kitur esantys suinteresuotieji subjektai išreiškė suinteresuotumą peržiūra.

               (22)

               Komisija surinko ir patikrino visą informaciją, kuri, jos manymu, buvo reikalinga peržiūrai atlikti. Tikrinamieji vizitai buvo surengti agentūros „Bloomberg“ patalpose Ciuriche (Šveicarija) ir Honkonge (YAR Honkongas, Kinija).

         7.   Tyrimas

               (23)

               Komisija nagrinėjo, ar galiojantis lyginamasis standartas tebeatspindi modulių kainų raidą, t. y. ar jis tebeatitinka galiojančiose priemonėse nustatytus tikslus.

         7.1.   Galiojantis lyginamasis standartas ir jo pogrupiai

               (24)

               Galiojantis lyginamasis standartas – tai kainų grupė „Bendras vidurkis“ (angl. Average all), kurią sudaro nurodytos modulių momentinės kainos iš viso pasaulio. Be to, agentūra „Bloomberg“ skelbia du šiam tyrimui svarbius modulių momentinių kainų grupės „Bendras vidurkis“ pogrupius:

                           a)

                           „Kinijos vidurkis“ (angl. Chinese average) – šiame pogrupyje yra Kinijos respondentų nurodytos kainos ir

                           b)

                           „Tarptautinis vidurkis“ (angl. International average) – šiame pogrupyje yra visos kitos nurodytos kainos.

               (25)

               Šių kainų grupių ir pogrupių duomenys paprastai renkami ir skelbiami kartą per savaitę. Visų grupių ir pogrupių kainos skelbiamos JAV doleriais (USD). Visas kotiruojamas kainas reguliariai tikrina agentūros „Bloomberg“ saulės energijos sektoriaus specialistai, galintys susisiekti su respondentais ir paprašyti paaiškinti kotiruotę, jei jie dažnai pateikia nustatytų ribų neatitinkančius duomenis arba bando iškraipyti galutinius rezultatus.

               (26)

               Agentūra „Bloomberg“ vidutinę kainą skaičiuoja kartą per savaitę, jeigu gauna bent tris kotiruojamas kainas. Jeigu respondentas pateikia daug kotiruojamų kainų, agentūra „Bloomberg“ apskaičiuoja jų vidurkį ir laiko jį viena kotiruojama kaina.

               (27)

               Kad išvengtų neįprastai mažų arba didelių kotiruojamų kainų, agentūra „Bloomberg“ automatiškai praneša visas kainas, kurios yra 20 % didesnės arba mažesnės už atrinkto laikotarpio vidurkį, analitikams, kad jie paprašytų dalyvio pateikti paaiškinimą. Analitikas nusprendžia, ar kotiruojamą kainą įtraukti, ar ne. Paskui vidurkis apskaičiuojamas pagal likusias kotiruojamas kainas.

               (28)

               Visų respondentų veikla turi būti susijusi su modulių gamyba arba pirkimu, o agentūra „Bloomberg“ turi rankiniu būdu patvirtinti jų dalyvavimą, prieš jiems pradedant teikti savo kotiruojamas kainas.

         7.2.   Kinijos respondentų skaičiaus ir dalies didėjimas

               (29)

               Pareiškėjas pranešė, kad nuo to laiko, kai buvo priimtas įsipareigojimas, ypač nuo 2014 m. pradžios, gerokai padaugėjo Kinijos respondentų, teikiančių duomenis galiojančiam lyginamajam standartui.

               (30)

               Be to, jis teigė, kad „nuo 2013 m. agentūrai „Bloomberg“ duomenis teikiančių Kinijos bendrovių bendra dalis išaugo maždaug trigubai, ir ši padidėjusi dalis turėjo didelę įtaką [galiojančio lyginamojo standarto] raidai 2014 m.“

               (31)

               Pareiškėjas prašyme pateikė išsamią 2013 ir 2014 m. informaciją, tačiau jo teiginiai buvo pagrįsti tik dviejų atskirų trijų mėnesių laikotarpių (2013 m. gegužės – liepos mėn. ir 2014 m. spalio – gruodžio mėn.) palyginimu.

               (32)

               Komisija paėmė visus 2013 ir 2014 m. pareiškėjo pateiktus savaitinius dalyvavimo duomenis ir juos išnagrinėjo susumuodama dalyvių skaičių pagal kalendorinį ketvirtį. Tai darydama, Komisija nustatė, kad:

                           a)

                           nuo 2013 iki 2014 m. vidutinis kiekvieno ketvirčio Kinijos respondentų skaičius galiojančiame lyginamajame standarte iš tiesų padidėjo maždaug 20 respondentų (56 %);

                           b)

                           tuo pačiu metu, nuo 2013 iki 2014 m., daugiau nei 100 respondentų (– 46 %) lygiagrečiai sumažėjo vidutinis kiekvieno ketvirčio ne Kinijos respondentų skaičius.

               (33)

               Taigi, Kinijos respondentų dalis galiojančiame lyginamajame standarte padidėjo tiek dėl mažėjančio ne Kinijos respondentų skaičiaus, tiek dėl didėjančio Kinijos respondentų skaičiaus.

               (34)

               Be to, Kinijos respondentų dalis padidėjo nuo pakankamai žemo lygio iki lygio, kuris labiau atspindi Kinijos dalį pasaulinėje saulės energijos produktų rinkoje. Kaip pranešė agentūra „Bloomberg“, 2014 m. Kinija pagamino apie 78 % visos pasaulinės fotovoltinių elementų ir modulių produkcijos.

               (35)

               1 diagramoje parodytas pagal ketvirčius suskirstytas suvestinis respondentų dalyvavimo galiojančiame lyginamajame standarte skaičius ir du standarto pogrupiai.

                  Šaltinis – prašymas atlikti peržiūrą

         7.3.   Kinijos ir ne Kinijos kainų raida

               (36)

               Pareiškėjas teigė, kad kainų pogrupio „Kinijos vidurkis“ kainos visada buvo mažesnės nei kainų pogrupio „Tarptautinis vidurkis“ kainos. Komisija pastebėjo, kad kainų pogrupio „Kinijos vidurkis“ kainos iš tiesų visada buvo mažesnės nei kainų pogrupio „Tarptautinis vidurkis“ kainos.

               (37)

               Be to, pareiškėjas tvirtino, kad kainų pogrupio „Tarptautinis vidurkis“ kainos „[…] iš esmės nekito nuo [įsipareigojimo] priėmimo“.

               (38)

               Atlikus tyrimą nustatyta, kad, priešingai, nei teigta pareiškėjo, kainų pogrupio „Tarptautinis vidurkis“ kainos nuo įsipareigojimo priėmimo kito. Iš tiesų, 2013 ir 2014 m. kainų pogrupių „Tarptautinis vidurkis“ ir „Kinijos vidurkis“ kainų tendencija buvo panaši (paprastai +/– 0,01 USD). 2 diagramoje parodyti abu pogrupiai, palyginti su kainų grupės „Bendras vidurkis“ kainomis, nuo 2013 m. pradžios iki 2014 m. pabaigos.

                  Šaltinis – agentūra „Bloomberg“, tyrimas

         7.4.   Nėra esminio neigiamo poveikio galiojančiam lyginamajam standartui

               (39)

               Pirmiau 7.2 ir 7.3 skirsniuose pateikti pareiškėjo argumentai leido padaryti išvadą, kad, išaugus Kinijos respondentų skaičiui ir padidėjus jų daliai kainų grupėje „Bendras vidurkis“, galiojančiam lyginamajam standartui padarytas „esminis neigiamas poveikis“. Taigi, vadovaujantis galiojančiu lyginamuoju standartu, koreguojant MIK kol kas iš esmės atsižvelgta į išaugusį Kinijos respondentų skaičių, kurie agentūrai „Bloomberg“ nurodo mažesnes kainas.

               (40)

               Komisija patikrino visus atliekant tyrimą surinktus svarbius ir tinkamai dokumentais pagrįstus įrodymus. Tyrimo išvados išdėstytos 7.2 ir 7.3 skirsniuose:

                           a)

                           pirma – Kinijos respondentų, teikiančių kainų pogrupyje „Kinijos vidurkis“ skelbtinus duomenis, skaičius išaugo;

                           b)

                           antra – kaip parodyta 1 diagramoje, išaugus Kinijos respondentų skaičiui, tuo pačiu metu labai sumažėjo ne Kinijos respondentų skaičius;

                           c)

                           trečia – Kinijos respondentų dalis padidėjo tiek dėl išaugusio Kinijos respondentų skaičiaus, tiek dėl sumažėjusio ne Kinijos respondentų skaičiaus;

                           d)

                           ketvirta – Kinijos respondentų dalis padidėjo nuo pakankamai žemo lygio iki lygio, kuris labiau atspindi Kinijos dalį pasaulinėje saulės energijos produktų rinkoje, ir

                           e)

                           galiausiai – kaip parodyta 2 diagramoje, galiojančio lyginamojo standarto kainų pogrupių „Kinijos vidurkis“ ir „Tarptautinis vidurkis“ kainų tendencija 2013 ir 2014 m. buvo panaši.

         7.5.   Išvados

               (41)

               Komisija daro išvadą, kad:

                           a)

                           galiojantis lyginamasis standartas ir toliau atspindi pasaulinę modulių kainų raidą, nes į jį įtrauktos Kinijos respondentų nurodytos kainos;

                           b)

                           abiejų kainų pogrupių tendencija buvo panaši, t. y. pogrupio „Kinijos vidurkis“ kainos iš tiesų yra mažesnės už pogrupio „Tarptautinis vidurkis“ kainas, tačiau pogrupio „Kinijos vidurkis“ kainos mažėjo ne greičiau nei pogrupio „Tarptautinis vidurkis“ kainos, taigi

                           c)

                           Kinijos respondentų dalis galiojančiame lyginamajame standarte padidėjo iki lygio, kuris geriau atspindi Kinijos gamintojų dalį pasaulinėje saulės energijos produktų rinkoje;

                           d)

                           vadinasi, galiojantis lyginamasis standartas ir toliau atitinka galiojančiose priemonėse nustatytą tikslą.

               (42)

               Todėl Komisija nusprendė šią peržiūrą nutraukti.

         7.6.   Rašytinė informacija

               (43)

               Tyrimo išvados atskleistos suinteresuotosioms šalims. Vadovaujantis pagrindinio antidempingo reglamento 20 straipsniu ir pagrindinio antisubsidijų reglamento 30 straipsniu joms buvo suteikta galimybė pateikti pastabas ir būti išklausytoms. Pastabų pateikė pareiškėjas ir Kinijos Liaudies Respublikos Vyriausybė.

      Pareiškėjo pastabos

               (44)

               Pirma, pareiškėjas teigė, kad „nors agentūros „Bloomberg“ indekse Kinijos bendrovių dalis labai išaugo […], Kinijos dalis pasaulinėje rinkoje pakito nedaug arba visai nepakito, o tai reiškia, kad tuo laikotarpiu agentūros „Bloomberg“ kainų grupės „Bendras vidurkis“ kainų indekso raida neatspindėjo tikrosios pasaulinės rinkos dalies raidos.“

               (45)

               Komisija pripažįsta, kad 2013–2014 m. Kinijos dalis pasaulinėje rinkoje iš tiesų pernelyg nepakito, tačiau tai tik patvirtina išvadą, kad galiojančio lyginamojo standarto tipiškumas padidėjo dėl 34 konstatuojamojoje dalyje išdėstytų priežasčių. Be to, pati šios kainų grupės paskirtis yra atspindėti kainų, o ne rinkos dalių raidą.

               (46)

               Antra, pareiškėjas teigė, kad „kainų pogrupio „Kinijos vidurkis“ kainos labai sumažėjo, nors jos jau buvo gerokai mažesnės už kainų pogrupio „Tarptautinis vidurkis“ kainas, ir sumažėjimas buvo daugiau kaip 5 % didesnis, nei kainų pogrupio „Tarptautinis vidurkis“ kainų per tą patį laikotarpį.“

               (47)

               Komisija konstatuoja, kad, stebint visą 2013–2014 m. laikotarpį (pareiškėjo nurodytą duomenų laikotarpį), aišku, kad šis pareiškimas yra neteisingas. Iš tiesų, kaip parodyta 38 konstatuojamosios dalies 2 diagramoje ir toliau pateiktoje 1 lentelėje, nė viena iš susijusių kainų grupių nerodo aiškios mažėjimo tendencijos.

               (48)

               Priešingai nei teigia pareiškėjas, kiekvienos iš trijų kainų grupių pradinis ir galinis taškai yra labai arti vienas kito (didžiausias skirtumas į viršų – 0,01 JAV dolerio, didžiausias skirtumas į apačią – 0,02 JAV dolerio), be to, visos kainos svyravo – tiek didėjo, tiek mažėjo. Tokio svyravimo modelis labai panašus, o aukščiausias taškas buvo pasiektas 2013 m. trečiuoju (Q3) ir ketvirtuoju (Q4) ketvirčiais. Be to, aukščiausio ir žemiausio duomenų taškų skirtumai yra palyginami (kainų grupės „Bendras vidurkis“ – 0,09 JAV dolerio, pogrupio „Tarptautinis vidurkis“ – 0,06 JAV dolerio ir pogrupio „Kinijos vidurkis“ – 0,08 JAV dolerio).

                  1 lentelė

                  2013–2014 m. vidutinių kainų grupės duomenys JAV doleriais už vatą

                           Ketvirtis

                              „Bendras vidurkis“

                              „Tarptautinis vidurkis“

                              „Kinijos vidurkis“

                           2013 m. Q1

                           0,81

                           0,83

                           0,71

                           2013 m. Q2

                           0,85

                           0,86

                           0,74

                           2013 m. Q3

                           0,86

                           0,87

                           0,77

                           2013 m. Q4

                           0,88

                           0,89

                           0,77

                           2014 m. Q1

                           0,84

                           0,88

                           0,73

                           2014 m. Q2

                           0,83

                           0,87

                           0,76

                           2014 m. Q3

                           0,83

                           0,87

                           0,72

                           2014 m. Q4

                           0,79

                           0,84

                           0,69

                              Šaltinis – agentūra „Bloomberg“, tyrimas

               (49)

               Iš šių skaičių nematyti jokių požymių, kad būtų pavykę kokiu nors būdu manipuliuoti indeksu. Kainų grupės „Bendras vidurkis“ kainų mažėjimo kreivė dėl išaugusios Kinijos bendrovių dalies iš tiesų yra kiek statesnė nei kainų pogrupio „Tarptautinis vidurkis“. Tačiau negalima remtis šiais faktais ir abejoti tuo, ar tinka naudoti kainų grupę „Tarptautinis vidurkis“. Tai tiesiog yra logiška išvada, padaryta atsižvelgiant į faktą, kad šiai kainų grupei pateikti duomenys Kinijos rinkos dalį pasaulyje dabar atspindi labiau nei iš pradžių. Kitaip tariant, kainų grupė „Bendras vidurkis“ savo paskirtį atitinka labiau nei pačioje pradžioje.

               (50)

               Todėl neteisinga teigti, kad kainų pogrupio „Kinijos vidurkis“ kainų sumažėjimas buvo daugiau kaip 5 % didesnis nei kainų pogrupio „Tarptautinis vidurkis“ kainų. Kainų pogrupio „Kinijos vidurkis“ kainos iš tikrųjų sumažėjo 2,8 %, o kainų pogrupio „Tarptautinis vidurkis“ kainos padidėjo 1,2 %. Kartu tai sudaro 4 % skirtumą.

               (51)

               Be to, Komisija pažymi, kad pareiškėjo argumentas pagrįstas tik dviejų atskirų ketvirčių (2013 m. trečiojo ketvirčio ir 2014 m. ketvirtojo ketvirčio) palyginimu. Komisija atlikdama tyrimą rėmėsi kainų grupės raida 2013–2014 m., t. y. per visą laikotarpį, kurio duomenis pareiškėjas pateikė savo prašyme.

               (52)

               Pareiškėjas teigė, kad „[…] dėl didėjančio Kinijos respondentų skaičiaus galiojančio lyginamojo standarto vertė smuko ir dabar yra mažesnė nei galėtų būti, jei Kinijos respondentų skaičius nebūtų išaugęs.“

               (53)

               Komisija šį argumentą atmeta, nes pareiškėjas ir vėl nepateikė jokių savo teiginį pagrindžiančių įrodymų.

               (54)

               Pareiškėjas tvirtino, kad Komisija neanalizavo „išaugusio Kinijos respondentų skaičiaus poveikio [galiojančiam] lyginamajam standartui […]“, „nei bendro pokyčio poveikio kainoms, nei abiejų komponentų atskiro poveikio kainoms […].“, ir „[…] ar be didėjančio Kinijos teikiamų duomenų skaičiaus būta kitų veiksnių, kurie būtų leidę gauti tokį rezultatą“.

               (55)

               Komisija šį tvirtinimą atmeta, nes ji tokią analizę atliko, o jos išvados pateiktos 7.2 ir 7.3 skirsniuose.

               (56)

               Pareiškėjas taip pat teigė, kad Komisija neanalizavo, „[…] ar naudojus kainų pogrupio „Kinijos vidurkis“ kainas kaip lyginamąjį standartą gautas rezultatas būtų labai skiręsis nuo rezultato, gauto aptariamuoju laikotarpiu naudojus galiojantį lyginamąjį standartą“. Pareiškėjas taip pat prašo atlikti tokią analizę.

               (57)

               Komisija atmeta ir šį argumentą, ir prašymą atlikti papildomą analizę, nes tai nėra šios dalinės tarpinės peržiūros sritis, kuri yra nustatyta pranešime apie inicijavimą ir dar kartą aprašyta 15 konstatuojamojoje dalyje. Šios peržiūros tikslas nėra išnagrinėti, ar naudojus kitus lyginamuosius standartus gautas rezultatas būtų labai skiręsis nuo rezultato, gauto aptariamuoju laikotarpiu naudojus galiojantį lyginamąjį standartą.

               (58)

               Komisija pabrėžia, kad tinkamas lyginamasis standartas turėtų būti objektyvus, skaidrus ir kuo plačiau taikomas. Šiuo atveju būtų nepagrįsta neatsižvelgti į Kinijos gamintojus, kurie pagamina 78 % saulės energijos produktų pasaulinėje rinkoje.

               (59)

               Pareiškėjas teigė, kad 40 konstatuojamojoje dalyje pateikta ketvirta išvada „netiesiogiai patvirtina, kad [galiojančio] lyginamojo standarto indeksas pradėjus taikyti ĮP [įsipareigojimą] nebuvo tipiškas, o tai būtų savaime buvusi pakankama priežastis naudoti kitą lyginamąjį standartą, nes laikotarpis prieš įsipareigojimo įsigaliojimą tebesąs pagrindinis bazinis laikotarpis“. Pareiškėjas taip pat teigė, kad „vien įtraukus Kinijos respondentų kainas dar neužtikrinama, jog galiojantis lyginamasis standartas yra tipiškas pasaulinių modulių kainų atžvilgiu“.

               (60)

               Komisija šį argumentą atmeta, kadangi dėl išaugusios Kinijos respondentų dalies galiojančiame lyginamajame standarte jo tipiškumas pagerėjo, nes jis geriau atspindi Kinijos gamintojų dalį pasaulinėje saulės energijos produktų rinkoje.

               (61)

               Galiausiai pareiškėjas paprašė Komisijos tęsti tyrimą, kad būtų nustatyta daugiau faktų. Tačiau pareiškėjas nepateikė daugiau jokių faktų, be jau pateiktų prašyme atlikti peržiūrą, kaip nurodyta 12 konstatuojamojoje dalyje. Taigi, Komisija neturi pagrindo tęsti tyrimą.

      Kinijos Liaudies Respublikos Vyriausybės pastabos

               (62)

               Kinijos Liaudies Respublikos Vyriausybės pastabos tik dar kartą patvirtino Komisijos išvadą nutraukti šią peržiūrą.

         7.7.   Išvados dėl raštiškos informacijos ir peržiūros

               (63)

               Nepaisydama pirmiau pateiktų suinteresuotųjų šalių pastabų, Komisija toliau laikosi savo nuomonės dėl šio tyrimo išvadų. Todėl ji šią peržiūrą nutraukia.

               (64)

               Šis reglamentas atitinka Reglamento (EB) Nr. 1225/2009 15 straipsnio 1 dalimi ir Reglamento (EB) Nr. 597/2009 25 straipsnio 1 dalimi įsteigto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šiuo reglamentu nutraukiama antidempingo ir kompensacinių priemonių, taikomų importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), dalinė tarpinė peržiūra.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. sausio 6 d.

            Komisijos vardu

            Pirmininkas

         Jean-Claude JUNCKER

      (1)  OL L 343, 2009 12 22, p. 51.

      (2)  OL L 188, 2009 7 18, p. 93.

      (3)  OL L 152, 2013 6 5, p. 5.

      (4)  OL L 209, 2013 8 3, p. 26.

      (5)  OL L 209, 2013 8 3, p. 1.

      (6)  OL L 325, 2013 12 5, p. 1.

      (7)  OL L 325, 2013 12 5, p. 66.

      (8)  OL L 325, 2013 12 5, p. 214.

      (9)  OL L 270, 2014 9 11, p. 6.

      (10)  OL L 139, 2015 6 5, p. 30.

      (11)  OL L 218, 2015 8 19, p. 1.

      (12)  OL C 147, 2015 5 5, p. 4.


title: 2015 m. sausio 12 d. Komisijos įgyvendinimo reglamentas (ES) 2015/36, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
13.1.2015

               LT

               Europos Sąjungos oficialusis leidinys

               L 7/1

         KOMISIJOS ĮGYVENDINIMO REGLAMENTAS (ES) 2015/36
   2015 m. sausio 12 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. sausio 12 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  63,0

                  EG

                  164,2

                  IL

                  103,8

                  MA

                  103,8

                  TN

                  130,5

                  TR

                  132,7

                  ZZ

                  116,3

                  0707 00 05

                  EG

                  241,9

                  MA

                  73,2

                  TR

                  168,0

                  ZZ

                  161,0

                  0808 91 00

                  EG

                  113,1

                  ZZ

                  113,1

                  0709 93 10

                  EG

                  191,6

                  MA

                  144,6

                  SN

                  80,8

                  TR

                  158,9

                  ZZ

                  144,0

                  0805 10 20

                  EG

                  40,0

                  MA

                  56,4

                  TR

                  65,0

                  ZA

                  36,7

                  ZZ

                  49,5

                  0805 20 10

                  MA

                  71,9

                  ZZ

                  71,9

                  0805 20 30, 0805 20 50, 0805 20 70, 0805 20 90

                  IL

                  93,3

                  JM

                  118,8

                  KR

                  152,3

                  MA

                  82,2

                  TR

                  70,7

                  ZZ

                  103,5

                  0805 50 10

                  TR

                  67,8

                  ZZ

                  67,8

                  0808 10 80

                  AR

                  164,5

                  BR

                  65,5

                  CL

                  89,4

                  US

                  133,7

                  ZA

                  147,0

                  ZZ

                  120,0

                  0808 30 90

                  US

                  140,6

                  ZZ

                  140,6

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: KOMISIJOS ĮGYVENDINIMO REGLAMENTAS (ES) …/... kuriuo iš dalies keičiamos tam tikros Įgyvendinimo reglamento (ES) 2016/1239 taisyklės dėl terminų ir pranešimų apie ryžių sektoriaus licencijose nurodytus kiekius (Tekstas svarbus EEE)

text:
KOMISIJOS ĮGYVENDINIMO REGLAMENTAS (ES) …/...

               2017 08 17

               kuriuo iš dalies keičiamos tam tikros Įgyvendinimo reglamento (ES) 2016/1239 taisyklės dėl terminų ir pranešimų apie ryžių sektoriaus licencijose nurodytus kiekius

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007
                  1
               , ypač į jo 223 straipsnio 3 dalies b ir c punktus,

               kadangi:

               (1)Komisijos įgyvendinimo reglamentu (ES) 2016/1239
                  2
                dėl importo ir eksporto licencijų sistemos (įskaitant ir ryžių sektorių) nustatytos Reglamento (ES) Nr. 1308/2013 taikymo taisyklės. Jame taip pat nustatytos išsamios valstybių narių pranešimų Komisijai teikimo taisyklės;

               (2)būtina patikslinti tam tikras taisykles dėl terminų, įskaitant pranešimų apie produktų, kuriems taikomos tarifinės kvotos, kiekius teikimo terminus;

               (3)valstybėms narėms tikslinga nustatyti įpareigojimą pranešti Komisijai apie licencijose nurodytus ryžių kiekius, kaip buvo numatyta ankstesniuose reglamentuose;

               (4)todėl Įgyvendinimo reglamentas (ES) 2016/1239 turėtų būti atitinkamai iš dalies pakeistas;

               (5)siekiant aiškumo ir teisinio tikrumo, šis reglamentas turėtų įsigalioti tą pačią dieną, kaip ir deleguotasis reglamentas, kuriuo dėl pranešimų ryžių sektoriuje iš dalies keičiamas Komisijos deleguotasis reglamentas (ES) 2016/1237
                  3
               ;

               (6)šiame reglamente numatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Įgyvendinimo reglamentas (ES) 2016/1239 iš dalies keičiamas taip:

               1) 3 straipsnis iš dalies keičiamas taip:

               a) 3 dalis pakeičiama taip:

               „3. Jei šiame reglamente yra nustatytas procedūrų vykdymo laikotarpis, o jo pradžios arba pabaigos diena yra šeštadienis, sekmadienis arba valstybinė šventė, kaip apibrėžta Reglamente (EEB, Euratomas) Nr. 1182/71:

               (a)pradžios diena yra kita darbo diena ir ji prasideda nuo 24 val., atsižvelgiant į oficialias biuro darbo valandas;

               (b)nukrypstant nuo to reglamento 3 straipsnio 2 dalies b punkto ir 4 dalies, pabaigos diena yra kita darbo diena ir ji baigiasi 13 val. Briuselio laiku.“

               b) pridedama ši 4 dalis:

               „4. Nukrypstant nuo 3 dalies, tais atvejais, kai pagal šį reglamentą taikomas pranešimo apie licencijų paraiškose dėl tarifinės kvotos nurodytą produktų kiekį terminas arba pranešimo apie kiekį, nepanaudotą pagal tarifinę kvotą, terminas, tas terminas baigiasi paskutinės dienos paskutinę valandą, nepriklausomai nuo to, ar ta diena yra šeštadienis, sekmadienis arba valstybinė šventė.“

               2) Įterpiamas 19a straipsnis:

               „19a straipsnis

               Su ryžiais susiję pranešimai

               Valstybės narės Komisijai kasdien praneša apie:

               (a)importo licencijų atveju, išskyrus licencijas, skirtas importo tarifinių kvotų administravimui – bendrą išduotose licencijose nurodytą kiekį, suskirstytą pagal kilmę ir produkto kodus;

               (b)eksporto licencijų atveju – bendrą išduotose licencijose nurodytą kiekį, suskirstytą pagal produkto kodus.“

               2 straipsnis

               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje, 2017 08 17

                     Komisijos vardu

                     Pirmininkas
                     Jean-Claude JUNCKER

                     (1)
                  OL L 347, 2013 12 20, p. 671.

                     (2)
                  2016 m. gegužės 18 d. Komisijos įgyvendinimo reglamentas (ES) 2016/1239, kuriuo dėl importo ir eksporto licencijų sistemos nustatomos Europos Parlamento ir Tarybos reglamento (ES) Nr. 1308/2013 taikymo taisyklės (OL L 206, 2016 7 30, p. 44).

                     (3)
                  2016 m. gegužės 18 d. Komisijos deleguotasis reglamentas (ES) 2016/1237, kuriuo iš dalies papildomi Europos Parlamento ir Tarybos reglamentas (ES) Nr. 1308/2013 dėl importo ir eksporto licencijų sistemos taikymo taisyklių ir Europos Parlamento ir Tarybos reglamentas (ES) Nr. 1306/2013 dėl užstatų, sumokėtų už tokias licencijas, grąžinimo ir negrąžinimo taisyklių, ir iš dalies keičiami Komisijos reglamentai (EB) Nr. 2535/2001, (EB) Nr. 1342/2003, (EB) Nr. 2336/2003, (EB) Nr. 951/2006, (EB) Nr. 341/2007 ir (EB) Nr. 382/2008, ir panaikinami Komisijos reglamentai (EB) Nr. 2390/98, (EB) Nr. 1345/2005, (EB) Nr. 376/2008 ir (EB) Nr. 507/2008 (OL L 206, 2016 7 30, p. 1).


title: KOMISIJOS ĮGYVENDINIMO REGLAMENTAS (ES) …/... kuriuo iš dalies keičiamas Įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės

text:
KOMISIJOS ĮGYVENDINIMO REGLAMENTAS (ES) …/...

               2017 07 10

               kuriuo iš dalies keičiamas Įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008
                  1
               , ypač į jo 62 straipsnio 2 dalies a ir b punktus ir 78 straipsnio b ir c punktus,

               kadangi:

               (1)Komisijos įgyvendinimo reglamento (ES) Nr. 809/2014
                  2
                21 straipsnyje nustatyta pagalbos už gyvulius paraiškoms ir mokėjimo prašymams, teikiamiems pagal su gyvuliais susijusios paramos priemones, taikomi reikalavimai. Trumpam gamybos ciklui skirtų rūšių atveju, kai gyvulių apyvarta yra didelė, gyvulių, dėl kurių pagal Europos Parlamento ir Tarybos reglamento (ES) Nr. 1305/2013
                  3
                33 straipsnyje numatytą priemonę teikiami mokėjimo už gyvulius prašymai, skaičius per paraiškų teikimo metus gali labai pasikeisti. Dėl to gali smarkiai skirtis gyvulių, kurie deklaruoti mokėjimo už gyvulius prašyme, ir gyvulių, kuriems galiausiai bus taikomos geresnės gerovės sąlygos, skaičius. Dėl šios priežasties mokėjimo už gyvulius prašyme deklaruotų gyvulių skaičius yra tik orientacinio pobūdžio. Todėl tokių trumpam gamybos ciklui skirtų rūšių atveju valstybėms narėms turėtų būti sudaryta galimybė nustatyti sistemą, pagal kurią gavėjas galėtų prašyti paramos už visus gyvulius, kurie valstybės narės nustatytą dieną arba jos nustatytu laikotarpiu atitinka paramos skyrimo reikalavimus. Jei nėra kompiuterinės duomenų bazės, faktinį gyvulių skaičių turėtų būti įmanoma nustatyti remiantis skerdimo sertifikatais arba kitais patvirtinamaisiais dokumentais, kompetentingai institucijai pateiktais po mokėjimo už gyvulius prašymo pateikimo dienos;

               (2)atrankos kriterijus privaloma taikyti ne visoms priemonėms ar veiksmų rūšims. Todėl per paramos paraiškų administracines patikras tas elementas turėtų būti tikrinamas tik jei tai būtina;

               (3)išlaidų pagrįstumas tikrinamas su paramos paraiška susijusių administracinių patikrų etapu, remiantis nustatyta vertinimo sistema. Vis dėlto, jei nepagrįstų išlaidų rizika nedidelė arba jei išlaidų sudėties negalima nustatyti prieš įgyvendinant veiksmą, reikėtų taikyti specialias taisykles;

               (4)remiantis Europos Parlamento ir Tarybos reglamento (ES) Nr. 1303/2013
                  4
                67 straipsnio 1 dalimi, paramos sumą galima nustatyti pagal fiksuotuosius vieneto įkainius, fiksuotąsias sumas ir fiksuotąsias normas. Tokiais atvejais patirtų išlaidų suma ir gavėjo atlikti mokėjimai per administracines patikras neturėtų būti tikrinami;

               (5)finansinėms priemonėms taikomas patikrų taisykles reikėtų pritaikyti siekiant užtikrinti derėjimą su Reglamente (ES) Nr. 1303/2013 ir Komisijos deleguotajame reglamente (ES) Nr. 480/2014
                  5
                nustatytomis valdymo bei kontrolės taisyklėmis ir atsižvelgti į paramos, kuri suteikiama kaip finansinė priemonė, specifiką;

               (6)per patikras vietoje turėtų būti tikrinamos ne apmokėtinos išlaidos, o išlaidos, kurias mokėjimo agentūros prašoma apmokėti. Kadangi apmokėtinas išlaidas galima nustatyti tik atlikus visas patikras, tikrinant tas išlaidas per patikras būtų sunku prognozuoti, ar bus įvykdyta tikrinimo norma. Be to, per išlaidų patikras vietoje neturėtų būti tikrinamos tos mokėjimo agentūros išlaidos, kurios apmokėtos tik kaip išankstiniai mokėjimai, kadangi tos išlaidos neatitinka gavėjo patirtų išlaidų. Vertinant, ar įvykdyta mažiausia tikrinimo norma, taip pat turėtų būti įskaičiuojamos su finansinėmis priemonėmis susijusios išlaidos, bet tik tos, kurios kompetentingų institucijų iš tikrųjų yra tikrinamos. Siekiant užtikrinti, kad mažiausia tikrinimo norma būtų įvykdyta kiekvienais kalendoriniais metais, patikras reikėtų atlikti iki Įgyvendinimo reglamento (ES) Nr. 809/2014 9 straipsnyje nustatytos tikrinimo duomenų ir statistinių tikrinimo duomenų pateikimo dienos;

               (7)kad patikros nebūtų be reikalo dubliuojamos, patikros vietoje turėtų apimti tik tuos elementus, kurie dar nebuvo patikrinti per administracines patikras;

               (8)remiantis Įgyvendinimo reglamento (ES) Nr. 809/2014 48 ir 51 straipsniais, per patikras turi būti patikrinta, ar laikomasi, be kita ko, atitikties reikalavimams kriterijų, vykdomi įsipareigojimai ir kitos pareigos. Be to, remiantis to įgyvendinimo reglamento 50 straipsnio 4 dalies a punktu, nustatant vietoje tikrintinų veiksmų imtį būtina atsižvelgti į būtinybę patikrinti pakankamai įvairių rūšių ir įvairaus masto veiksmus. Todėl Įgyvendinimo reglamento (ES) Nr. 809/2014 54–59 straipsniuose konkrečioms priemonėms nustatytos nuostatos dėl patikrų objekto arba intensyvumo yra nereikalingos;

               (9)administracinių nuobaudų atveju siekiant užtikrinti, kad vienodos sąlygos būtų taikomos tiek veiksmams, kurie buvo atrinkti patikroms vietoje, tiek tiems, kurie nebuvo atrinkti, abiem atvejais tikrintinos išlaidos turėtų būti mokėjimo prašyme nurodytos išlaidos;

               (10)todėl Įgyvendinimo reglamentas (ES) Nr. 809/2014 turėtų būti atitinkamai iš dalies pakeistas;

               (11)šiuo reglamentu padaryti pakeitimai turėtų būti taikomi paramos paraiškoms arba mokėjimo prašymams, susijusiems su 2018 m. sausio 1 d. prasidedančiais paraiškų teikimo metais arba išmokų mokėjimo laikotarpiais. Tačiau, atsižvelgiant į sunkumus, kuriuos 2015 paraiškų teikimo metais valstybės narės patyrė dėl to, kad turėjo pritaikyti savo sistemas prie Įgyvendinimo reglamento (ES) Nr. 809/2014 13 straipsnyje nustatyto mokėjimo už gyvulius prašymų pateikimo termino ir prie Komisijos deleguotajame reglamente (ES) Nr. 640/2014
                  6
                nustatytos išmokų mažinimo, neskyrimo arba nuobaudų sistemos, mokėjimo už gyvulius prašymams, susijusiems su 2016 m. sausio 1 d. prasidedančiais paraiškų teikimo metais, turėtų būti taikoma nuostata, kuria leidžiama faktinį trumpam gamybos ciklui skirtų rūšių gyvulių skaičių nustatyti remiantis skerdimo sertifikatais arba kitais patvirtinamaisiais dokumentais, kompetentingai institucijai pateiktais po mokėjimo už gyvulius prašymo pateikimo dienos;

               (12)šiame reglamente numatytos priemonės atitinka Kaimo plėtros komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Įgyvendinimo reglamentas (ES) Nr. 809/2014 iš dalies keičiamas taip:

               (1)21 straipsnyje įterpiama ši 4a dalis:

               „4a. Trumpam gamybos ciklui skirtų rūšių gyvulių, už kuriuos teikiama parama pagal Reglamento (ES) Nr. 1305/2013 33 straipsnį, atveju valstybės narės gali, jei nėra kompiuterinės duomenų bazės, nustatyti tvarką, pagal kurią, teikiant mokėjimo už gyvulius prašymus, būtų naudojami skerdimo sertifikatuose arba kituose patvirtinamuosiuose dokumentuose esantys duomenys. Tie duomenys turi būti pakankami, kad būtų užtikrintas tinkamam atitinkamos paramos priemonės valdymui atskirų gyvulių lygmeniu būtinas patikimumo ir įgyvendinimo lygis.

               Pirmoje pastraipoje nurodytą tvarką gali sudaryti sistema, pagal kurią gavėjas prašo paramos už visus gyvulius, kurie, remiantis skerdimo sertifikatuose arba kituose patvirtinamuosiuose dokumentuose esančiais duomenimis, valstybės narės nustatytą dieną arba jos nustatytu laikotarpiu atitinka paramos skyrimo reikalavimus.

               Tokiu atveju valstybės narės imasi būtinų priemonių užtikrinti, kad laikantis atitinkamai paramos priemonei taikomų nuostatų, antroje pastraipoje nurodyta diena arba laikotarpis būtų aiškiai nustatyti ir žinomi gavėjui.“;

               (2)48 straipsnis iš dalies keičiamas taip:

               (a)2 dalis iš dalies keičiama taip:

               i)c punktas pakeičiamas taip:

               „c) atitiktis atrankos kriterijams, jei tokie kriterijai taikomi;“;

               ii)e punktas pakeičiamas taip:

               „e) Reglamento (ES) Nr. 1303/2013 67 straipsnio 1 dalies a punkte nurodytų išlaidų, išskyrus nepiniginius įnašus ir nusidėvėjimą, atveju – nurodytų išlaidų pagrįstumas. Išlaidos vertinamos naudojant tinkamą vertinimo sistemą, pavyzdžiui, atsižvelgiant į orientacines išlaidas, lyginant skirtingus pasiūlymus ar išlaidas vertinant vertinimo komisijai. Veiksmų, kurių paramos norma yra iki 30 %, ir veiksmų, kurie remiami pagal Reglamento (ES) Nr. 1305/2013 35 straipsnį, atveju išlaidų pagrįstumo tikrinimas gali būti atliekamas mokėjimo prašymų administracinių patikrų etapu. Veiksmų, kurių tinkamos finansuoti išlaidos sudaro iki 5 000 EUR, atveju išlaidų pagrįstumą galima nustatyti remiantis biudžeto projektu, kuriam ex ante pritarė vadovaujančioji institucija.“;

               (b)3 dalies a ir b punktai pakeičiami taip:

               „a) atliktas veiksmas, palyginti su veiksmu, kuriam skirtas paramos prašymas buvo patenkintas;

               b) patirtos išlaidos ir atlikti mokėjimai, išskyrus atvejus, kai taikoma Reglamento (ES) Nr. 1303/2013 67 straipsnio 1 dalies b, c arba d punkte nurodyta forma arba metodas.“;

               (c)straipsnis papildomas šia 6 dalimi:

               „6. Reglamento (ES) Nr. 1303/2013 38 straipsnio 1 dalies b punkte nurodytų finansinių priemonių atveju to straipsnio 1–5 dalys netaikomos nei finansinei priemonei skirtam įnašui, nei galutiniam gavėjui skirtai paramai. Tačiau taikomi Reglamento (ES) Nr. 1306/2013 58 bei 59 straipsniai ir Komisijos deleguotojo reglamento (ES) Nr. 480/2014* 9 straipsnis.

               ----------

               * 2014 m. kovo 3 d. Komisijos deleguotasis reglamentas (ES) Nr. 480/2014, kuriuo papildomas Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos (OL L 138, 2014 5 13, p. 5).“;

               (3)50 straipsnis iš dalies keičiamas taip:

               (a)1 dalis iš dalies keičiama taip:

               i)pirma pastraipa pakeičiama taip:

               „Per patikras vietoje tikrinamos išlaidos turi sudaryti bent 5 % 46 straipsnyje nurodytų išlaidų, kurios yra bendrai finansuojamos iš Europos žemės ūkio fondo kaimo plėtrai (EŽŪFKP), kurias kiekvienais kalendoriniais metais mokėjimo agentūros prašoma apmokėti ir kurios nėra susijusios su veiksmais, už kuriuos buvo prašoma tik išankstinių išmokų.“;

               ii)pridedama ši trečia pastraipa:

               „Finansinių priemonių atveju į pirmoje pastraipoje nurodytas per patikras vietoje tikrinamas išlaidas įskaičiuojamos tik galutiniams gavėjams skirtos per patikras vietoje tikrintinos išmokos.“;

               (b)2 dalies pirma pastraipa pakeičiama taip:

               „Vertinant, ar pasiektas 1 dalyje nurodytas mažiausias lygis, įskaičiuojamos tik tos patikros, kurios buvo atliktos iki 9 straipsnyje nustatytos tikrinimo duomenų ir statistinių tikrinimo duomenų pateikimo dienos.“;

               (4)51 straipsnis iš dalies keičiamas taip:

               (a)1 dalis pakeičiama taip:

               „1. Per patikras vietoje tikrinama, ar veiksmas buvo įgyvendintas laikantis taikytinų taisyklių; šios patikros apima visų atitikties reikalavimams kriterijų laikymosi ir įsipareigojimų bei kitų su paramos skyrimu susijusių pareigų vykdymo patikrinimą, kurį galima atlikti per apsilankymą ir kuris nebuvo atliktas per administracines patikras. Patikromis vietoje užtikrinama, kad veiksmas atitinka EŽŪFKP paramos skyrimo reikalavimus.“;

               (b)straipsnis papildomas šia 5 dalimi:

               „5. Reglamento (ES) Nr. 1303/2013 38 straipsnio 1 dalies b punkte nurodytų finansinių priemonių atveju to straipsnio 1–4 dalys netaikomos nei finansinei priemonei skirtam įnašui, nei galutiniam gavėjui skirtai paramai. Tačiau taikomi Reglamento (ES) Nr. 1306/2013 58 bei 59 straipsniai ir Deleguotojo reglamento (ES) Nr. 480/2014 9 straipsnis.“;

               (5)54–59 straipsniai išbraukiami;

               (6)60 straipsnis papildomas šia 4 dalimi:

               „4. Nukrypstant nuo 48 straipsnio 2 dalies e punkto, veiksmų, kuriuos įgyvendina vietos veiklos grupė ir kurie apima projektų grupę pagal bendrą temą, išlaidų pagrįstumo tikrinimas gali būti atliekamas su ta projektų grupe susijusių mokėjimo prašymų administracinių patikrų etapu.“;

               (7)61 straipsnis iš dalies keičiamas taip:

               (a)1 dalies antras sakinys išbraukiamas;

               (b)2 dalis pakeičiama taip:

               „2. Kompetentinga institucija, atlikdama administracines patikras ir, jei reikia, apsilankydama tarpinėse finansų įstaigose ir pas gavėją, užtikrina, kad mokėjimai tarpinėms finansų įstaigoms atitiktų Sąjungos teisę ir kompetentingos institucijos bei tarpinės finansų įstaigos sudarytą susitarimą.“;

               (8)63 straipsnio 2 dalis pakeičiama taip:

               „2. 1 dalyje nurodyta administracinė nuobauda mutatis mutandis taikoma reikalavimų neatitinkančioms išlaidoms, nustatytoms per 49 straipsnyje nurodytas patikras vietoje.“.

               2 straipsnis

               Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

               Jis taikomas paramos paraiškoms arba mokėjimo prašymams, susijusiems su 2018 m. sausio 1 d. prasidedančiais paraiškų teikimo metais arba išmokų mokėjimo laikotarpiais.

               Tačiau 1 straipsnio 1 punktas taikomas mokėjimo už gyvulius prašymams, susijusiems su 2016 m. sausio 1 d. prasidedančiais paraiškų teikimo metais.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje, 2017 07 10

                     Komisijos vardu

                     Pirmininkas
                     Jean-Claude JUNCKER

                     (1)
                  OL L 347, 2013 12 20, p. 549.

                     (2)
                  2014 m. liepos 17 d. Komisijos įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės (OL L 227, 2014 7 31, p. 69).

                     (3)
                  2013 m. gruodžio 17 d. Europos Parlamento ir Tarybos reglamentas (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005 (OL L 347, 2013 12 20, p. 487).

                     (4)
                  2013 m. gruodžio 17 d. Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL L 347, 2013 12 20, p. 320).

                     (5)
                  2014 m. kovo 3 d. Komisijos deleguotasis reglamentas (ES) Nr. 480/2014, kuriuo papildomas Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos (OL L 138, 2014 5 13, p. 5).

                     (6)
                  2014 m. kovo 11 d. Komisijos deleguotasis reglamentas (ES) Nr. 640/2014, kuriuo papildomos Europos Parlamento ir Tarybos reglamento (ES) Nr. 1306/2013 nuostatos dėl integruotos administravimo ir kontrolės sistemos ir dėl išmokų neskyrimo arba atšaukimo sąlygų bei administracinių nuobaudų, taikomų tiesioginėms išmokoms, paramai kaimo plėtrai ir kompleksinei paramai (OL L 181, 2014 6 20, p. 48).


title: KOMISIJOS ĮGYVENDINIMO REGLAMENTAS (ES) …/... kuriuo dėl tikrinimo priemonių, susijusių su kanapių auginimu, iš dalies keičiamas Įgyvendinimo reglamentas (ES) Nr. 809/2014

text:
KOMISIJOS ĮGYVENDINIMO REGLAMENTAS (ES) …/...

               2017 06 30

               kuriuo dėl tikrinimo priemonių, susijusių su kanapių auginimu, iš dalies keičiamas Įgyvendinimo reglamentas (ES) Nr. 809/2014

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008
                  1
               , ypač į jo 58 straipsnio 4 dalį ir 62 straipsnio 2 dalies e punktą,

               kadangi:

               (1)Komisijos įgyvendinimo reglamento (ES) Nr. 809/2014
                  2
                45 straipsnyje ir to reglamento priede nustatytos Δ9-tetrahidrokanabinolio (toliau – THC) kiekio kanapių veislėse tikrinimo taisyklės. Manoma, kad tas taisykles tikslinga įtraukti į Komisijos deleguotąjį reglamentą (ES) Nr. 639/2014
                  3
                su pakeitimais, padarytais Deleguotuoju reglamentu (ES) 2017/...
                  4
               . Todėl Įgyvendinimo reglamento (ES) Nr. 809/2014 45 straipsnis ir to reglamento priedas turėtų būti išbraukti nuo Deleguotojo reglamento (ES) 2017/... įsigaliojimo dienos;

               (2)kanapių veislių nustatymo ir THC kiekio tikrinimo taisyklės pagrįstos prielaida, kad kanapės auginamos kaip pagrindiniai pasėliai pavasarį, tačiau tos taisyklės nėra visiškai tinkamos tuo atveju, kai kanapės auginamos kaip tarpiniai pasėliai. Konkrečiai Įgyvendinimo reglamento (ES) Nr. 809/2014 17 straipsnio 7 dalyje nustatyta vėliausia oficialių sėklų pakuočių etikečių pateikimo data – birželio 30 d. – yra per ankstyva, jei kanapės auginamos kaip tarpiniai pasėliai. Atsižvelgiant į tai, kad toks auginimo būdas laikomas tinkamu pramoninėms kanapėms auginti ir yra suderinamas su aplinkosaugos reikalavimais, valstybėms narėms turėtų būti suteikta galimybė nustatyti vėlesnę datą, taikomą, kai kanapės auginamos kaip tarpiniai pasėliai, tačiau ji turėtų būti ne vėlesnė kaip rugsėjo 1 d.;

               (3)todėl Įgyvendinimo reglamentas (ES) Nr. 809/2014 turėtų būti atitinkamai iš dalies pakeistas;

               (4)šiame reglamente nustatytos priemonės atitinka Tiesioginių išmokų komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Įgyvendinimo reglamentas (ES) Nr. 809/2014 iš dalies keičiamas taip:

               (1)17 straipsnio 7 dalies antra pastraipa pakeičiama taip:

               „Nukrypstant nuo pirmos pastraipos c punkto, jei sėjama po bendrosios paraiškos galutinės pateikimo dienos, etiketės pateikiamos ne vėliau kaip birželio 30 d. Tačiau, jei kanapės auginamos kaip tarpiniai pasėliai, etiketės pateikiamos iki valstybių narių nustatytos datos, kuri turi būti ne vėlesnė kaip rugsėjo 1 d. Jei etiketes reikia pateikti ir kitoms nacionalinėms institucijoms, valstybės narės gali numatyti, kad pagal tą punktą pateiktos etiketės būtų gražinamos gavėjui. Ant grąžinamų etikečių pažymima, kad jos buvo naudojamos teikiant paraišką.“

               (2)45 straipsnis išbraukiamas.

               (3)Priedas išbraukiamas.

               2 straipsnis

               Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje, 2017 06 30

                     Komisijos vardu

                     Pirmininkas
                     Jean-Claude JUNCKER

                     (1)
                  OL L 347, 2013 12 20, p. 549.

                     (2)
                  2014 m. liepos 17 d. Komisijos įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės (OL L 227, 2014 7 31, p. 69).

                     (3)
                  2014 m. kovo 11 d. Komisijos deleguotasis reglamentas (ES) Nr. 639/2014, kuriuo papildomas Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės, ir iš dalies keičiamas to reglamento X priedas (OL L 181, 2014 6 20, p. 1).

                     (4)
                  [data] Komisijos deleguotasis reglamentas (ES) 2017/xxx, kuriuo dėl tikrinimo priemonių, susijusių su kanapių auginimu, iš dalies keičiamas Deleguotasis reglamentas (ES) Nr. 639/2014 ir tam tikros jo nuostatos dėl žalinimo išmokos, išmokos jauniesiems ūkininkams, kontroliuojantiems juridinį asmenį, savanoriškos susietosios paramos už vienetą sumos apskaičiavimo, teisių į išmokas dalių ir tam tikrų pranešimo reikalavimų, susijusių su vienkartinės išmokos už plotus sistema ir savanoriška susietąja parama, ir iš dalies keičiamas Europos Parlamento ir Tarybos reglamento (ES) Nr. 1307/2013 X priedas (OL L xxx, [data], p. xx).


title: KOMISIJOS ĮGYVENDINIMO REGLAMENTAS (ES) …/... kuriuo iš dalies keičiamas Komisijos įgyvendinimo reglamentas (ES) Nr. 1191/2014, kuriuo nustatoma Europos Parlamento ir Tarybos reglamento (ES) Nr. 517/2014 dėl fluorintų šiltnamio efektą sukeliančių dujų 19 straipsnyje nurodytos ataskaitos teikimo forma ir priemonės

text:
KOMISIJOS ĮGYVENDINIMO REGLAMENTAS (ES) …/...

               2017 07 25

               kuriuo iš dalies keičiamas Komisijos įgyvendinimo reglamentas (ES) Nr. 1191/2014, kuriuo nustatoma Europos Parlamento ir Tarybos reglamento (ES) Nr. 517/2014 dėl fluorintų šiltnamio efektą sukeliančių dujų 19 straipsnyje nurodytos ataskaitos teikimo forma ir priemonės

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 517/2014 dėl fluorintų šiltnamio efektą sukeliančių dujų, kuriuo panaikinamas Reglamentas (EB) Nr. 842/2006
                  1
               , ypač į jo 19 straipsnio 7 dalį,

               kadangi:

               (1)Komisijos įgyvendinimo reglamente (ES) Nr. 1191/2014
                  2
                nustatoma, kaip tam tikrų fluorintų dujų gamintojai, importuotojai, eksportuotojai ir įmonės, kurios tas dujas sunaikina, pateikia informaciją pagal Reglamento (ES) Nr. 517/2014 19 straipsnį dėl tų dujų naudojimo kaip žaliavos ir kai rinkai pateikiami gaminiai arba įrenginiai, kuriuose yra tų dujų;

               (2)kad būtų galima veiksmingai stebėti, kaip laikomasi Reglamento (ES) Nr. 517/2014 19 straipsnyje nustatytų ataskaitų teikimo įpareigojimų, įmonių turėtų būti reikalaujama prieš pradedant vykdyti atitinkamą veiklą registruotis kaip Įgyvendinimo reglamento (ES) Nr. 1191/2014 1 straipsnyje nurodytos informacijos teikimo priemonės naudotoja. Tai valstybės narės kompetentingoms institucijoms užtikrintų galimybę importavimo, eksportavimo ar kitos atitinkamos veiklos vykdymo metu patikrinti, ar turėtų būti atliekama įmonės atitikties patikra remiantis jos ataskaita pagal Reglamento (ES) Nr. 517/2014 19 straipsnį;

               (3)dėl reikalaujamos informacijos apie tam tikras hidrofluorangliavandenilių (HFC) savybes struktūros Reglamento (ES) Nr. 1191/2014 priedas turėtų būti iš dalies pakeistas, siekiant suderinti jį su ataskaitų teikimo forma, kurią naudoja Vienos konvencijos dėl ozono sluoksnio apsaugos
                  3
                Monrealio protokolą dėl ozono sluoksnį ardančių medžiagų (Monrealio protokolas) pasirašiusiosios šalys. Tai užtikrintų galimybę Sąjungai laikytis savo ataskaitų teikimo įsipareigojimų pagal Monrealio protokolą. Dėl tos pačios priežasties nuo 2020 m. turėtų būti reikalaujama pateikti informaciją apie eksporto paskirties ir importo kilmės vietą; tai užtikrintų pakankamai laiko pritaikyti elektroninę informacijos teikimo priemonę;

               (4)siekiant atsižvelgti į ataskaitų teikimo praktiką, susiformavusią per pirmuosius du ataskaitų teikimo ciklus, į 2 skirsnį turėtų būti įtrauktas papildomas diferencijavimas ir pastabos, o 12 skirsnyje pateiktą aprašą reikėtų išdėstyti aiškiau, kad būtų išvengta klaidingo ataskaitas teikiančių įmonių aiškinimo, kokio būta anksčiau;

               (5)Komisijos įgyvendinimo reglamentu (ES) 2016/879
                  4
                nustatytas elektroninis hidrofluorangliavandenilių pateikimo rinkai kvotų registras, kuriame registruojami visi svarbūs su Reglamento (ES) Nr. 517/2014 18 straipsnio 2 dalyje nurodytais įgaliojimais susiję duomenys.  Todėl Reglamento (ES) Nr. 1191/2014 priedo 13 skirsnyje nustatytas atitinkamos informacijos teikimo formatas yra neaktualus ir turėtų būti išbrauktas;

               (6)šiame reglamente numatytos priemonės atitinka pagal Reglamento (ES) Nr. 517/2014 24 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

               1 straipsnis

               Reglamentas (ES) Nr. 1191/2014 iš dalies keičiamas taip:

               1)
                     1 straipsnis pakeičiamas taip:

               „1 straipsnis

               1.
                     Pagal Reglamento (ES) Nr. 517/2014 19 straipsnį reikalaujamos ataskaitos teikiamos elektroniniu būdu, naudojant informacijos teikimo priemonę, grindžiamą šio reglamento priede pateikta forma, kuri tuo tikslu pateikta ir Komisijos interneto svetainėje.

               2.
                     Prieš pradėdama vykdyti veiklą, apie kurią būtina pranešti pagal Reglamento (ES) Nr. 517/2014 19 straipsnį, kiekviena įmonė turi užsiregistruoti Komisijos interneto svetainėje kaip elektroninės informacijos teikimo priemonės naudotoja.“;

               2)
                     priedas iš dalies keičiamas pagal šio reglamento priedą.

               2 straipsnis

               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje, 2017 07 25

                     Komisijos vardu

                     Pirmininkas
                     Jean-Claude JUNCKER

                     (1)

                        OL L 150, 2014 5 20, p. 195.

                     (2)

                        2014 m. spalio 30 d. Komisijos įgyvendinimo reglamentas (ES) Nr. 1191/2014, kuriuo nustatoma Europos Parlamento ir Tarybos reglamento (ES) Nr. 517/2014 dėl fluorintų šiltnamio efektą sukeliančių dujų 19 straipsnyje nurodytos ataskaitos teikimo forma ir priemonės (OL L 318, 2014 11 5, p. 5).

                     (3)

                        1988 m. spalio 14 d. Tarybos sprendimas 88/540/EEB dėl Vienos konvencijos dėl ozono sluoksnio apsaugos ir Monrealio protokolo dėl ozono sluoksnį ardančių medžiagų sudarymo (OL L 297, 1988 10 31, p. 8).

                     (4)

                        2016 m. birželio 2 d. Komisijos įgyvendinimo reglamentas (ES) 2016/879, kuriuo pagal Europos Parlamento ir Tarybos reglamentą (ES) Nr. 517/2014 nustatomos išsamios sąlygos, susijusios su rinkai tiekiamos hidrofluorangliavandeniliais užpildytos šaldymo, oro kondicionavimo ir šilumos siurblių įrangos atitikties deklaracija ir nepriklausomo auditoriaus atliekamu jos patikrinimu (OL L 146, 2016 6 3, p. 1).

    ---documentbreak---

               PRIEDAS

               prie

               KOMISIJOS ĮGYVENDINIMO REGLAMENTO (ES) …/...

               kuriuo iš dalies keičiamas Komisijos įgyvendinimo reglamentas (ES) Nr. 1191/2014, kuriuo nustatoma Europos Parlamento ir Tarybos reglamento (ES) Nr. 517/2014 dėl fluorintų šiltnamio efektą sukeliančių dujų 19 straipsnyje nurodytos ataskaitos teikimo forma ir priemonės

               PRIEDAS

               Reglamento (ES) Nr. 1191/2014 priedas iš dalies keičiamas taip:

               1) 1 skirsnio lentelė pakeičiama taip:

                        TEIKTINA INFORMACIJA

                        PASTABOS

                        1A

                        Bendras Sąjungos įrenginiuose pagamintų dujų kiekis

                        1B

                        Gamintojai, kurie dujas suardo, bendrą suardytų dujų kiekį nurodo 8 skirsnyje.

                        1C

                        Turi būti nurodyta dujas suardanti įmonė.

                        1C_a

                        Sąjungoje pagamintų hidrofluorangliavandenilių, skirtų naudoti kaip žaliavų, kiekis

                        1C_b

                        Sąjungoje pagamintų hidrofluorangliavandenilių, skirtų naudoti Sąjungoje tikslais, kuriems pagal Monrealio protokolą taikoma išimtis, kiekis

                        Turi būti nurodyta naudojimo, kuriam taikoma išimtis, rūšis.

                        AUTOMATIŠKAI APSKAIČIUOJAMI KIEKIAI

                        1D

                        Bendras anksčiau rinkai nepateiktų pačios įmonės pagamintų, bet suardytų dujų kiekis

                        1D = 1B + 1C

                        1E

                        Parduoti skirta produkcija

                        1E = 1A – 1D

               2) 2 skirsnis iš dalies keičiamas taip:

               a) antroji pastraipa papildoma šiuo sakiniu:

               „Pirmą kartą teikiant ataskaitas apie 2019 m. veiklą hidrofluorangliavandenilių kiekiai nurodomi atskirai pagal kiekvieną kilmės šalį, nebent toliau pateiktoje lentelėje būtų nurodyta kitaip.“;

               b) lentelė pakeičiama taip:

                        TEIKTINA INFORMACIJA

                        PASTABOS

                        2A

                        Į Sąjungą importuotų dujų kiekis

                        2B

                        Ataskaitą teikiančios įmonės į Sąjungą importuotų, bet į laisvą apyvartą neišleistų ir gaminiuose arba įrangoje reeksportuotų dujų kiekis

                        Nurodyti hidrofluorangliavandenilių kiekius pagal kiekvieną kilmės šalį nebūtina.

                        Nefasuotos dujos, laikinai įvežtos perdirbti, įpiltos į gaminius arba įrangą ir reeksportuotos.

                        Kai dujos importuojamos vienais kalendoriniais metais, o gaminiuose arba įrangoje reeksportuojamos (2B) kitais, į 2B skirsnyje nurodomus kiekius gali būti įskaičiuojami reeksportuojamų dujų kiekiai gaminiuose arba įrangoje, nurodomi 4C skirsnyje kaip sausio 1 d. turimų dujų, kurios nebuvo pateiktos Sąjungos rinkai, atsargų kiekis.

                        Eksportuotų nefasuotų dujų kiekis nurodomas tik 3 skirsnyje.

                        2C

                        Sunaudotų, pakartotinai panaudotų ir regeneruotų hidrofluorangliavandenilių kiekis

                        2D

                        Grynų hidrofluorangliavandenilių, importuotų naudoti kaip žaliavų, kiekis

                        2E

                        Importuotų grynų hidrofluorangliavandenilių, skirtų naudoti tikslais, kuriems pagal Monrealio protokolą taikoma išimtis, kiekis

                        Turi būti nurodyta naudojimo, kuriam taikoma išimtis, rūšis.“

               3) 3 skirsnis iš dalies keičiamas taip:

               a)
                     antroji pastraipa papildoma šiuo sakiniu:

               „Pirmą kartą teikiant ataskaitas apie 2019 m. veiklą hidrofluorangliavandenilių kiekiai nurodomi atskirai pagal kiekvieną paskirties šalį, nebent toliau pateiktoje lentelėje būtų nurodyta kitaip.“;

               b)
                     lentelė pakeičiama taip:

                        TEIKTINA INFORMACIJA

                        PASTABOS

                        3A

                        Bendras iš Sąjungos eksportuotų dujų kiekis

                        3B

                        Eksportuotų dujų, kurias pagamino arba importavo pati įmonė, kiekis

                        Nurodyti kiekius pagal kiekvieną paskirties šalį nebūtina.

                        AUTOMATIŠKAI APSKAIČIUOJAMI KIEKIAI

                        3C

                        Eksportuotų dujų, įsigytų iš kitų Sąjungos įmonių, kiekis

                        3C = 3A – 3B

                        TEIKTINA INFORMACIJA

                        3D

                        Pakartotinai panaudoti skirtų eksportuotų dujų kiekis

                        Nurodyti kiekius pagal kiekvieną paskirties šalį nebūtina.

                        3E

                        Regeneruoti skirtų eksportuotų dujų kiekis

                        Nurodyti kiekius pagal kiekvieną paskirties šalį nebūtina.

                        3F

                        Suardyti skirtų eksportuotų dujų kiekis

                        Nurodyti kiekius pagal kiekvieną paskirties šalį nebūtina.

                        3G

                        Sunaudotų, pakartotinai panaudotų ir regeneruotų eksportuotų hidrofluorangliavandenilių kiekis

                        3H

                        Grynų hidrofluorangliavandenilių, eksportuotų naudoti kaip žaliavų, kiekis

                        3I

                        Grynų hidrofluorangliavandenilių, eksportuotų naudoti tikslais, kuriems pagal Monrealio protokolą taikoma išimtis, kiekis

                        Turi būti nurodyta naudojimo, kuriam taikoma išimtis, rūšis.“

               4)
                     4 skirsnio lentelės 4M įrašo eilutė pakeičiama taip:

                        4M

                        Bendras rinkai fiziškai pateiktų dujų kiekis

                        4M = 1E + 2A – 2B – 3B + 4C – 4H

                5)
                      12 skirsnio lentelė pakeičiama taip:

                        TEIKTINA INFORMACIJA

                        PASTABOS

                        12A

                        Hidrofluorangliavandenilių, esančių importuotoje įrangoje, kurią muitinė išleido į laisvą apyvartą Sąjungoje ir kuriai skirti hidrofluorangliavandeniliai prieš tai eksportuoti iš Sąjungos ir kuriai taikyta pateikimą Sąjungos rinkai ribojanti hidrofluorangliavandenilių kvota, kiekis

                        Turi būti nurodyta hidrofluorangliavandenilius eksportuojanti įmonė (-ės) ir eksportavimo metai.

                        Turi būti nurodyta įmonė (-ės), pirmą kartą pateikusi hidrofluorangliavandenilius Sąjungos rinkai, ir to pateikimo rinkai metai.

               6)
                     13 skirsnis išbraukiamas.